《赠中尉李彪诗》
南北朝·韩延之

贾生谪长沙，董儒诣临江。愧无若人迹，忽寻两贤踪。

追昔渠阁游，策驽厕群龙。如何情愿夺，飘然独远从。

痛哭去旧国，衔泪届新邦。哀哉无援民，嗷然失侣鸿。

彼苍不我闻，千里告志同。

作者简介：北魏南阳堵阳人，字显宗。仕晋为平西府录事参军。刘裕伐司马休之，致书密招，延之复书严辞拒之。又以刘裕父名翘，字显宗，遂以“显宗”为己字，名子曰翘，以示不臣刘氏。后奔姚兴，复入魏。明元帝以为武牢镇将，封鲁阳侯。